TURUN HALLINTO-OIKEUS		LAUSUNTO
PL 32, Sairashuoneenkatu 2-4
20101 TURKU
Puhelin (02) 272 5400, Faksi (02) 272 5414	1.8.2005		 H 00089/05
Sähköposti turku.hao@om.fi

Oikeusministeriö
Lainvalmisteluosasto
PL 25
00023 VALTIONEUVOSTO

Viite Oikeusministeriön lausuntopyyntö 22.6.2005, OM 24/41/2004 ja OM 38/41/2002

OIKEUDENKÄYNNIN JULKISUUS HALLINTOTUOMIOISTUIMISSA

		Turun hallinto-oikeus esittää lausuntonaan kunnioittavasti seuraavaa:

Työryhmän ehdotuksessa on tyydyttävällä tavalla ja hyvin perustellen ratkaistu Euroopan neuvoston ihmisoikeussopimuksen edellyttämän oikeudenmukaisen oikeudenkäynnin turvaaminen. Ehdotuksessa on ilmeisesti sovitettu yhteen julkisuusperiaate ja yksityisyyden suoja niin hyvin kuin se on mahdollista.

Tässä lausunnossa tuodaan esiin vain muuttamaa yksityiskohtaa koskeva  havainto.

Ehdotuksen päätösharkinnan ja ratkaisuehdotuksen salassapitoa koskevassa 11 §:ssä esitetään neuvottelusalaisuutta koskevan velvoitteen poistamista silloin, kun tieto ilmaistaan saman tuomioistuimen lainkäyttöhenkilöstölle. Ehdotusta on tarpeen muuttaa siten, että tiedon ilmaiseminen myös tuomioistuimen muulle henkilöstölle sallitaan. Ehdotetussa muodossaan säännös haittaisi tuomioistuimen kansliahenkilöstön toimimista istuntosihteeritehtävissä ja tuon funktion kehittämistä edelleen. Lainkäytön yhdenmukaisuuden turvaamiseksi muutoksenhakutuomioistuimissa on välttämätöntä, että ratkaistavan asian valmisteluaineistoon kerätään aiempien vastaavien tapausten valmisteluun liittyvä asiakirjamateriaali, myös neuvottelusalaisuuden piiriin kuuluvat muistiinpanot. Tämä kerääminen sopii parhaiten kansliahenkilökunnalle. Säännöstä ehdotetaan muutettavaksi seuraavasti: “Tämä ei estä ilmaisemasta tietoa niille, jotka toimivat tässä tuomioistuimessa lainkäyttö- tai lainkäyttöä avustavissa tehtävissä.”

Ehdotuksen päätösvaltaista kokoonpanoa koskevan 15 § 2 momentin muotoilu jättää epäselväksi sen, ratkaistaanko asia esittelystä vai ei. Vastaavalla tavalla muotoiltua hallinto-oikeuslain 12 §:n 3 momenttia on saman lain 18 §:n valossa tulkittu siten, että asia ratkaistaan aina esittelystä.

Ylituomari 			Hannu Renvall

Hallintopäällikkö 		Hannamaija Falck